----

----

I Meddelelser

Rådet

----

RÅDETS AFGØRELSE

af 18. december 2006

om udnævnelse af medlemmer af og suppleanter til Det Rådgivende Udvalg for Uddannelse inden for Arkitekturområdet

(2006/C 320/01)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets afgørelse 85/385/EØF af 10. juni 1985 om nedsættelse af et rådgivende udvalg for uddannelse inden for arkitekturområdet, særlig artikel 3 og 4 (1), og

ud fra følgende betragtninger:

I henhold til artikel 3 i nævnte afgørelse er udvalget sammensat af tre sagkyndige fra hver medlemsstat, og hver af disse sagkyndige har en suppleant; i henhold til artikel 4 i samme afgørelse gælder medlemmernes og suppleanternes mandat for tre år, og det udløber inden treårsperiodens ophør, hvis et medlem eller en suppleant tager sin afsked, dør eller erstattes af et andet medlem eller en anden suppleant; i så fald udnævnes et nyt medlem eller en ny suppleant for den resterende del af mandatperioden;

Rådet udnævnte ved afgørelse 2006/C 68/03 af 9. marts 2006 (2) medlemmerne af og suppleanterne til Det Rådgivende Udvalg for Uddannelse inden for Arkitekturområdet for en periode på tre år fra den dato, hvor afgørelsen blev truffet.

Syv medlemsstaters regeringer har indstillet kandidater med henblik på udnævnelse af nye medlemmer og suppleanter eller udpegelse af efterfølgere —

TRUFFET FØLGENDE AFGØRELSE:

Eneste artikel

Følgende personer udnævnes til medlemmer af og suppleanter til Det Rådgivende Udvalg for Uddannelse inden for Arkitekturområdet for perioden fra den dato, hvor afgørelsen træffes, og indtil den 9. marts 2009:

A.   SAGKYNDIGE, SOM UDØVER VIRKSOMHED INDEN FOR FAGET

B.   SAGKYNDIGE FRA UDDANNELSESINSTITUTIONER PÅ UNIVERSITETSNIVEAU INDEN FOR ARKITEKTUROMRÅDET

C.   SAGKYNDIGE FRA DE KOMPETENTE MYNDIGHEDER I MEDLEMSSTATEN

Udfærdiget i Bruxelles, den 18. december 2006.

På Rådets vegne

J.-E. ENESTAM

Formand

----

(1)EUT L 223 af 21.8.1985, s. 26-27.

(2)EUT C 68 af 21.3.2006, s. 6-8.

----

----

Bekendtgørelse til de personer/grupper/enheder, der ved Rådets afgørelse 2006/1008/EF af 21. december 2006 er medtaget på listen over personer, grupper eller enheder, som forordning (EF) nr. 2580/2001 finder anvendelse på

(2006/C 320/02)

Følgende oplysninger bekendtgøres hermed for de personer, grupper eller enheder, der er anført i bilaget til Rådets afgørelse 2006/1008/EF af 21. december 2006 (1).

Rådet for Den Europæiske Union har fastslået, at de personer, grupper eller enheder, der forekommer på ovennævnte liste, er involveret i terrorhandlinger som defineret i de relevante EU-retsinstrumenter, og de er derfor ved ovennævnte afgørelse medtaget på listen over personer, grupper eller enheder, der er underlagt de restriktive foranstaltninger i Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme (2). Denne forordning fastsætter, at alle midler, andre finansielle aktiver og økonomiske ressourcer, der tilhører de berørte personer, grupper eller enheder, indefryses, og at der hverken direkte eller indirekte må stilles pengemidler, andre finansielle aktiver og økonomiske ressourcer til rådighed.

Disse personer, grupper eller enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, der er anført i bilaget til forordningen, med henblik på at opnå tilladelse til anvendelse af indefrosne midler i forbindelse med essentielle behov eller specifikke betalinger (jf. artikel 5 i forordningen).

De berørte personer, grupper eller enheder kan indgive anmodning om at få Rådets begrundelse for, at de er medtaget på ovennævnte liste (medmindre begrundelsen allerede er blevet meddelt dem). De kan også indgive anmodning med tilhørende dokumentation til Rådet om, at afgørelsen om at medtage dem på ovennævnte liste bør tages op til fornyet overvejelse.

Alle sådanne anmodninger stiles til følgende adresse: Council of the European Union (att.: UNSCR 1373 designations), Rue de la Loi 175, B-1048 Bruxelles.

Der gøres ligeledes opmærksom på, at hver enkelt berørt person, gruppe eller enhed har mulighed for at indbringe Rådets afgørelse for De Europæiske Fællesskabers Ret i Første Instans på de betingelser, der er fastsat i artikel 230, stk. 4 og 5, i traktaten om oprettelse af Det Europæiske Fællesskab.

----

(1)EUT L 379 af 28.12.2006.

(2)EFT L 344 af 28.12.2001, s. 70.

----

----

RÅDETS AFGØRELSE

af 18. december 2006

om udnævnelse af de italienske, maltesiske og svenske medlemmer af og suppleanter til Det Rådgivende Udvalg for Arbejdskraftens Frie Bevægelighed

(2006/C 320/03)

RÅDET FOR DEN EUROPÆISKE UNION HAR —

under henvisning til Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet (1), særlig artikel 26 og 27,

under henvisning til de indstillinger, Rådet har fået forelagt af medlemsstaternes regeringer, og

ud fra følgende betragtninger:

TRUFFET FØLGENDE AFGØRELSE:

Eneste artikel

Følgende udnævnes til medlemmer af og suppleanter til Det Rådgivende Udvalg for Arbejdskraftens Frie Bevægelighed for den mandatperiode, der udløber den 13. september 2008:

I.   REGERINGSREPRÆSENTANTER

II.   ARBEJDSTAGERREPRÆSENTANTER

III.   ARBEJDSGIVERREPRÆSENTANTER

Udfærdiget i Bruxelles, den 18. december 2006.

På Rådets vegne

J.-E. ENESTAM

Formand

----

(1)EFT L 257 af 18.10.1968, s. 2.

(2)EUT C 242 af 7.10.2006, s. 1.

----

Kommissionen

----

Euroens vekselkurs (1)

27. december 2006

(2006/C 320/04)

1 euro= 

----

(1)

Kilde: Referencekurs offentliggjort af Den Europæiske Centralbank.

----

----

Tilbagekaldelse af anmeldelse af en fusion

(Sag COMP/M.4209 — Thule/Schneeketten)

(EØS-relevant tekst)

(2006/C 320/05)

Den 10. juli 2006 modtog Kommissionen en anmeldelse af en planlagt fusion mellem Thule og Schneeketten. Den 20. december 2006 meddelte de anmeldende parter Kommissionen, at de ønskede at tilbagekalde deres anmeldelse.

----

----

Meddelelse om indledning af en fornyet undersøgelse i henhold til artikel 12 i Rådets forordning (EF) nr. 384/96 af antidumpingforanstaltningerne vedrørende importen af visse færdigforarbejdede stoffer af endeløse polyesterfibre med oprindelse i Folkerepublikken Kina

(2006/C 320/06)

Kommissionen har modtaget en anmodning i henhold til artikel 12 i Rådets forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab (»grundforordningen«) (1), om at undersøge, hvorvidt de antidumpingforanstaltninger, der er indført på importen af visse færdigforarbejdede stoffer af endeløse polyesterfibre med oprindelse i Folkerepublikken Kina, har haft indvirkning på eksportpriserne, videresalgspriserne eller de efterfølgende salgspriser i Fællesskabet.

1.   Anmodning om fornyet undersøgelse

Anmodningen blev indgivet den 13. november 2006 af AIUFFASS (»ansøgeren«) på vegne af producenter, der tegner sig for en betydelig del — nemlig over 30 % af den samlede produktion i Fællesskabet af visse færdigforarbejdede stoffer af endeløse polyesterfibre.

2.   Vare

Den vare, der er genstand for undersøgelsen, er vævede stoffer af garn af endeløse syntetiske fibre med indhold af teksturerede og/eller ikke-teksturerede endeløse polyesterfibre på 85 vægtprocent eller derover, farvede (herunder farvede hvide) eller trykte med oprindelse i Folkerepublikken Kina (»den pågældende vare«), som i øjeblikket tariferes under KN-kode ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90og ex 5407 69 10 og ex 5407 69 90.

KN-koderne er kun anført til orientering.

3.   Gældende foranstaltninger

De gældende foranstaltninger er en endelig antidumpingtold indført ved Rådets forordning (EF) nr. 1487/2005 (2) på importen af visse færdigforarbejdede stoffer af endeløse polyesterfibre med oprindelse i Folkerepublikken Kina.

4.   Begrundelse for den fornyede undersøgelse

Ansøgeren har fremlagt tilstrækkelige beviser for, at eksportpriserne er faldet som følge af indførelsen af anti-dumpingtolden på visse færdigforarbejdede stoffer af endeløse polyesterfibre med oprindelse i Folkerepublikken Kina, og at ændringerne i videresalgspriserne og de efterfølgende salgspriser i Fællesskabet har været utilstrækkelige.

De beviser, der er fremlagt i ansøgningen, viser, at alle ovennævnte priser for den pågældende vare er faldet markant siden indførelsen af antidumpingforanstaltningerne, og at dette har medført øget dumping, som har forhindret, at de gældende foranstaltninger fik den tilsigtede virkning.

Ansøgeren har fremlagt bevis for, at den pågældende vare fortsat er blevet importeret fra Folkerepublikken Kina i betydelige mængder.

5.   Procedure

Kommissionen har efter høring af det rådgivende udvalg fastslået, at anmodningen er indgivet af eller på vegne af EF-erhvervsgrenen, og at der foreligger tilstrækkelige beviser til at berettige indledningen af en undersøgelse. I henhold til grundforordningens artikel 12 indleder Kommissionen derfor en fornyet undersøgelse af de foranstaltninger, der er indført for importen af visse færdigforarbejdede stoffer af endeløse polyesterfibre med oprindelse i Folkerepublikken Kina.

(a)   Stikprøver

Da et stort antal parter er involveret i denne procedure, kan Kommissionen beslutte at anvende stikprøver, jf. grundforordningens artikel 17.

(i)   Stikprøver af eksportører/producenter i Folkerepublikken Kina

For at Kommissionen kan afgøre, om det er nødvendigt at anvende stikprøver, og i bekræftende fald udtage en stikprøve, anmodes alle eksportører, producenter eller deres repræsentanter om at give sig til kende over for Kommissionen og meddele følgende oplysninger om deres selskab eller selskaber inden for fristen i punkt 6, litra b, nr. i), og i den form, der er angivet i punkt 7:

Kommissionen vil desuden kontakte myndighederne i eksportlandet og alle kendte sammenslutninger af eksportører/producenter for at indhente de oplysninger, som den anser for nødvendige for at udtage stikprøven af eksportører/producenter.

ii)   Stikprøve af importører

For at Kommissionen kan afgøre, om det er nødvendigt at anvende stikprøver, og i bekræftende fald udtage en stikprøve, anmodes alle importører eller deres repræsentanter om at give sig til kende over for Kommissionen og meddele følgende oplysninger om deres selskab eller selskaber inden for fristen i punkt 6, litra b), nr. i), og i den form, der er angivet i punkt 7:

Kommissionen vil endvidere kontakte alle kendte importørsammenslutninger for at indhente de oplysninger, som den anser for nødvendige for at udtage stikprøven af importører.

iii)   Endelig udtagning af stikprøver

Alle interesserede parter, der ønsker at meddele oplysninger af relevans for udtagningen af stikprøven, skal gøre dette inden for fristen i punkt 6, litra b), nr. ii).

Det meddeles parterne, at Kommissionen ved udvælgelsen af stikprøver i så vid udstrækning som muligt vil foretrække en begrænsning af stikprøverne til de parter, der er blevet udvalgt i stikprøven i forbindelse med den undersøgelse, der førte til indførelsen af de eksisterende foranstaltninger.

Kommissionen vil foretage den endelige udvælgelse af stikprøverne, når den har hørt de berørte parter, der har erklæret sig villige til at indgå i stikprøven.

Selskaber, som indgår i stikprøven, skal besvare et spørgeskema inden for fristen i punkt 6, litra b), nr. iii), og skal samarbejde i forbindelse med undersøgelsen.

Hvis der ikke udvises tilstrækkelig samarbejdsvilje, kan Kommissionen træffe afgørelse på grundlag af de foreliggende faktiske oplysninger, jf. grundforordningens artikel 17, stk. 4, og artikel 18. Undersøgelsesresultater, der baseres på de foreliggende faktiske oplysninger, kan som forklaret i punkt 8 være mindre gunstige for den pågældende part.

b)   Spørgeskemaer

For at indhente de oplysninger, som den anser for nødvendige til den fornyede undersøgelse, vil Kommissionen sende spørgeskemaer til de eksportører og producenter i Folkerepublikken Kina, der indgår i stikprøven, til alle eksportør-/producentsammenslutninger, til de udvalgte importører, til alle importørsammenslutninger, som er nævnt i anmodningen eller har samarbejdet i forbindelse med den undersøgelse, der førte til de foranstaltninger, der er genstand for denne undersøgelse, og til myndighederne i det pågældende eksportland.

Under alle omstændigheder bør alle interesserede parter straks kontakte Kommissionen pr. fax for at få oplyst, om de er nævnt i anmodningen, og om nødvendigt anmode om et spørgeskema inden for den frist, der er fastsat i punkt 6, litra a), nr. i), da fristen i punkt 6, litra b), nr. ii), gælder for alle interesserede parter.

c)   Indhentning af oplysninger og afholdelse af høringer

Alle interesserede parter opfordres til at tilkendegive deres synspunkter, supplere deres besvarelser af spørgeskemaerne med andre oplysninger og fremlægge dokumentation. Oplysninger og dokumentation skal være Kommissionen i hænde inden for den frist, der er fastsat i punkt 6, litra a), nr. ii) i denne meddelelse.

Kommissionen kan endvidere høre interesserede parter, hvis de anmoder herom og kan godtgøre, at der er særlige grunde til, at de bør høres. Anmodningen skal fremsættes inden for den frist, der er fastsat i punkt 6, litra a), nr. iii) i denne meddelelse.

6.   Frister

a)   Generelle frister

i)   For anmodning om spørgeskemaer

Alle interesserede parter, som ikke samarbejdede i forbindelse med den undersøgelse, der førte til de foranstaltninger, der er genstand for denne fornyede undersøgelse, bør anmode om spørgeskema så hurtigt som muligt og senest 15 dage efter offentliggørelsen af denne meddelelse i Den Europæiske Unions Tidende.

ii)   For parterne, for at de kan give sig til kende, indsende besvarelser af spørgeskemaer og eventuelle andre oplysninger

Medmindre andet er angivet, skal alle interesserede parter give sig til kende over for Kommissionen, fremsætte deres synspunkter og indsende besvarelser af spørgeskemaer eller andre supplerende oplysninger senest 40 dage fra datoen for offentliggørelsen af denne meddelelse i Den Europæiske Unions Tidende, hvis der skal tages hensyn til deres bemærkninger i forbindelse med undersøgelsen. Opmærksomheden henledes på, at de fleste proceduremæssige rettigheder, der er fastsat i grundforordningen, kun kan respekteres, hvis parterne giver sig til kende inden for ovennævnte frist.

iii)   Høringer

Alle interesserede parter kan desuden anmode om at blive hørt mundtligt af Kommissionen inden for samme frist på 40 dage.

b)   Særlig frist for udtagning af stikprøver

7.   Skriftlige bemærkninger, besvarelser af spørgeskemaer og korrespondance

Alle bemærkninger og anmodninger fra interesserede parter skal indgives skriftligt (men ikke elektronisk, medmindre andet er angivet) med angivelse af den pågældendes navn, adresse, e-mail-adresse, telefon- og faxnummer. Alt skriftligt materiale, herunder besvarelser af spørgeskemaer og korrespondance, som de interesserede parter fremsender fortroligt, skal være forsynet med påtegningen »Limited« (4) og skal, jf. grundforordningens artikel 19, stk. 2, være ledsaget af et ikke-fortroligt sammendrag med påtegningen »FOR INSPECTION BY INTERESTED PARTIES«.

Kommissionens adresse:

8.   Manglende samarbejdsvilje

Hvis en af de interesserede parter nægter at give adgang til de nødvendige oplysninger eller undlader at meddele dem inden for de fastsatte frister eller på anden måde lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

Hvis det konstateres, at en interesseret part har afgivet urigtige eller vildledende oplysninger, vil der blive set bort fra disse oplysninger, og der kan gøres brug af de foreliggende faktiske oplysninger, jf. grundforordningens artikel 18. Hvis en interesseret part udviser manglende eller begrænset samarbejdsvilje, og undersøgelsesresultaterne derfor må baseres på de foreliggende faktiske oplysninger, kan resultatet blive mindre gunstigt for den pågældende, end hvis der var udvist samarbejdsvilje.

9.   Mulighed for anmodning om undersøgelse i henhold til grundforordningens artikel 11, stk. 3

Hvis en af procedurens parter mener, at det er berettiget at foretage en undersøgelse af foranstaltningernes omfang med henblik på at muliggøre en ændring (dvs. en forøgelse eller en reduktion) af foranstaltningernes omfang, kan den pågældende part anmode om en undersøgelse i overensstemmelse med grundforordningens artikel 11, stk. 3.

Parter, der ønsker at anmode om en sådan undersøgelse, som eventuelt vil blive foretaget uafhængigt af den absorptionsundersøgelse, der er nævnt i denne meddelelse, kan henvende sig til Kommissionen på ovennævnte adresse.

10.   Tidsplan for den fornyede undersøgelse

Den fornyede undersøgelse vil i henhold til grundforordningens artikel 12, stk. 4, blive afsluttet senest 9 måneder efter datoen for offentliggørelsen af denne meddelelse i Den Europæiske Unions Tidende.

----

(1)EFT L 56 af 6.3.1996, s. 1. Senest ændret ved forordning (EF) nr. 2117/2005 (EUT L 340 af 23.12.2005, s. 17).

(2)EUT L 240 af 16.9.2005, s. 1.

(3)  En definition heraf kan findes i artikel 143 i Kommissionens forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253 af 11.10.1993, s. 1).

(4)  Dette betyder, at dokumentet kun er til tjenestebrug, og er beskyttet i henhold til artikel 4 i Europa-Parlamentets og Rådets forordning (EF) nr. 1049/2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43). Det er et fortroligt dokument i henhold til grundforordningens artikel 19 og artikel 6 i WTO-aftalen om gennemførelse af artikel VI i GATT 1994 (antidumpingaftalen).

----

----

Offentliggørelse af en registreringsansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2006/C 320/07)

Med denne offentliggørelse åbnes der mulighed for at fremsætte indsigelser, jf. artikel 7 i Rådets forordning (EF) nr. 510/2006. Indsigelser skal være Kommissionen i hænde senest seks måneder efter denne offentliggørelse.

SAMMENFATNING

RÅDETS FORORDNING (EF) Nr. 510/2006

Ansøgning om registrering i henhold til artikel 5 og artikel 17, stk. 2

»MEJILLÓN DE GALICIA« eller »MEXILLÓN DE GALICIA«

EF-Nr.: ES/PDO/005/0156/10.10.2000

BOB ( X ) BGB ( )

Denne oversigt er et resumé, der tjener til oplysning. For yderligere oplysninger kan interesserede konsultere den fuldstændige varespecifikation, som kan fås ved henvendelse til de nationale myndigheder i punkt 1 eller Europa-Kommissionen (1).

1.   Medlemsstatens ansvarlige myndighed

2.   Ansøgende sammenslutning

3.   Produkttype

Kategori 1.7. Ferske fisk, krebsdyr og bløddyr og varer fremstillet heraf.

4.   Varespecifikationen (sammenfatning af betingelserne i artikel 4, stk. 2)

----

(1)  Europa-Kommissionen, Generaldirektorat for Landbrug, Kvalitetspolitik for landbrugsprodukter — B-1049 Bruxelles.

----

----

STATSSTØTTE

Kommissionens meddelelse til de øvrige medlemsstater og andre interesserede i henhold til artikel 88, stk. 2, i EF-traktaten

Statsstøtte nr. C 25/2006 (ex E 1/2006) — Retningslinjer for statsstøtte med regionalt sigte for 2007-2013 — passende foranstaltninger — Tyskland

(EØS-relevant tekst)

(2006/C 320/08)

Ved nedenstående skrivelse af 22. november 2006 har Kommissionen underrettet Tyskland om sin beslutning om at afsluttede proceduren efter EF-traktatens artikel 88, stk. 2.

----

(1)EFT L 83 af 27.3.1999, s. 1.

(2)EUT C 194 af 18.8.2006.

----

----

Offentliggørelse af en registreringsansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2006/C 320/09)

Med denne offentliggørelse åbnes der mulighed for at fremsætte indsigelser, jf. artikel 7 i Rådets forordning (EF) nr. 510/2006. Indsigelser skal være Kommissionen i hænde senest seks måneder efter denne offentliggørelse.

SAMMENFATNING

RÅDETS FORORDNING (EF) Nr. 510/2006

Ansøgning om registrering i henhold til artikel 5 og artikel 17, stk. 2

CAFÉ DE COLOMBIA

EF-Nr.: CO/PGI/0467/8.6.2005

BOB ( ) BGB ( X )

Denne oversigt er et resumé, der tjener til oplysning. For yderligere oplysninger kan interesserede konsultere den fuldstændige varespecifikation, som kan fås ved henvendelse til de nationale myndigheder i punkt 1 eller Europa-Kommissionen (1).

1.   Tredjelandets ansvarlige myndighed:

2.   Ansøgende sammenslutning:

3.   Produkttype:

Kategori 1.8 (andre produkter fra bilag I til traktaten): Kaffe (kapitel 9 i bilag I til traktaten)

4.   Varespecifikationen (sammenfatning af betingelserne i artikel 4, stk. 2)

4.1.   Produktets navn: »Café de Colombia«

4.2.   Beskrivelse: Café de Colombia vokser i det colombianske kaffeområde (Zona Cafetera Colombiana), som er defineret i varespecifikationen. Kaffen opfylder de eksportstandarder, der fastlægges af el Comité Nacional de Cafeteros (det nationale kaffeforbund), og den forarbejdede kaffe kendetegnes af følgende: mild, rund smag, middel/høj syrlighed og fylde, karakteristisk og fuldendt aroma.

I det colombianske kaffeområde dyrkes kun Arabica-kaffe. De primære kaffetyper eller –planter, der dyrkes i Colombia, er Caturra, Típica, Borbón, Maragogipe, Tabi, Colón, San Bernardo og »Colombia«, nu kendt som Castillo. Ristet og uristet Café de Colombia kan være sammensat af en af disse typer eller en blanding heraf. Uanset om det er uristet eller ristet kaffe, der sælges, er det kun den kaffe, der udelukkende består af 100 % Café de Colombia, der besidder de nævnte egenskaber.

4.3.   Geografisk område: Området ligger i Republikken Colombia mellem 1o og 11o15' nordlige breddegrad, og 72o til 78o vestlige længdegrad, og mellem 400 og 2 500 meter over havets overflade.

Under alle omstændigheder understreges det, at det geografiske område ikke inkluderer hele Republikken Colombia.

4.4.   Bevis for oprindelse: Varens sporbarhed sikres gennem følgende trin:

Overvågning af varerne. Dette finder sted ved hjælp af databasen Sistema de Información Cafetero (SICA), hvor alle plantager og kaffedyrkere i det colombianske kaffeområde, inklusive de enkelte partier kaffe, overvåges. Denne dataindsamlingsmekanisme indgår i ejendomsadministrationens database.

Overvågning af adskillelsen af bønner fra pergaminohinde og tærskning. Dette sker på baggrund af retlige dokumenter som guías de tránsito og opkøbskontrol enten i oplagrings- eller tærskningcentrene, som er underlagt særlige regler for registrering og forarbejdning.

Overvågning af uristet kaffe. Dette sker efter, at kaffen er passeret gennem tærskningscentrene, som er registreret i overensstemmelse med Resolución 1 de 2002 del Comité Nacional de Cafeteros. Guías de tránsito, fastsat ved Decreto Colombiano 2685 de 1999, er fortsat det retlige dokument, der følger hvert parti eksporteret kaffe.

Overvågning af eksport. Eksportøren og dennes guía de tránsito overvåges både af toldmyndighederne og af ALMACAFÉ, en kontrolenhed udpeget af Federación Nacional de Cafeteros. Yderligere findes der et register over eksportører, fastsat ved Resolución del Ministerio de Comercio Exterior 355 de 2002, der opfylder kravene i Resolución 3 de 2002 del Comité Nacional de Cafeteros. ALMACAFÉ udfører ligeledes en sidste kontrol i havnene for at sikre, at kvalitetskravene for Café de Colombia opfyldes.

Overvågning af ristede bønner. Risterierne i Colombia overvåger sporbarheden af Café de Colombia gennem Resolución 1 de 2002 del Comité Nacional Cafetero. Uden for Colombia overvåges sporbarheden af de ristede bønner både gennem aftaler om »god praksis«, som de udenlandske kafferisterier underskriver, såvel som gennem diverse kontrolforanstaltninger, herunder kvalitetskontroller foretaget af kontrolvirksomheder og prøvesmagere.

4.5.   Fremstillingsmetode: Forarbejdningsprocessen kan deles op i følgende faser: høst, forbehandling og tærskning:

Høst: Høst af umodne, modne eller fuldmodne bær foregår mellem 210 og 224 dage efter blomstringen. Hvert bær udvælges og plukkes først og fremmest ved håndkraft.

Forbehandling: Rensningsprocessen for den beskyttede kaffe foregår ved brug af vand (den våde metode) og består af følgende trin: 1) fjernelse af frugtkød, 2) rensning af kaffebærrene, 3) fjernelse af den ydre hinde (gæring), 4) vask, 5) tørring.

Tærskning: Pergaminohinden, der omgiver bønnen, fjernes i tærskningsmaskiner, hvorefter bønnerne sorteres i en maskine alt efter størrelse, farve og vægt.

Ristning: Ristningen, som er en del af forarbejdningen af drikkekaffe, finder ikke nødvendigvis sted i det geografiske område. Den indebærer en opvarmning af de grønne bønner med de egenskaber, som er kendetegnende for det colombianske kaffeområde. Denne proces understreger de organoleptiske egenskaber (mild og rund smag, middel/høj syrlighed og fylde, karakteristisk og fuldendt aroma), som er naturlige egenskaber ved Café de Colombia verde fra det colombianske kaffeområde.

4.6.   Tilknytning: Tilknytningen etableres via følgende faktorer:

Geografiske forhold. Det colombianske kaffeområdes særegne geografiske beliggenhed sammen med de klimatiske egenskaber og særlige terræn– og jordbundsforhold gør, at Café de Colombia har nogle helt specielle fysiske og organoleptiske egenskaber.

Agroklimatiske forhold. Det colombianske kaffeområde ligger i den intertropiske konvergenszone (ITK). Dette medfører to regnsæsoner om året, der sammen med terrænet sikrer høsten betydelige mængder regn. Yderligere påvirkes regnen i det colombianske kaffeområde af lokale luftstrømme mellem dalene og bjergene. ITKs passage over kaffeområdet to gange om året og kaffeområdets meget varierede topografi forårsager en passende mængde og spredning af regn over hele året med tilstrækkeligt vand til at opfylde behovet for hele produktionscyklussen og sikre kaffehøst hele året. Disse agroklimatiske forhold gør, at det colombianske kaffeområde kan tilbyde »café fresco todo el año« (frisk kaffe hele året).

Topografi. Det colombianske kaffeområde ligger på bjergsiderne i Andesbjergene, i Sierra Nevada de Santa Marta og i Serranía de la Macarena. Jordbunden har en særlig mineralsk sammensætning af karakteristiske fysiske og kemiske egenskaber på grund af klimaet (især nedbør og temperatur) og topografien, som følge af forskellige erosionsprocesser. Dette gør, at jordbunden har et højt næringsindhold, lavt syreniveau og højt fugtindhold.

Høst. Da der høstes flere gange om året, findes der både umodne og modne bær i en kaffeplantage. Dette er bestemmende for et af de vigtige kendetegn for Café de Colombia, nemlig høsten af kaffebærrene, som plukkes selektivt og først og fremmest med håndkraft, bær for bær.

Andre faktorer: Historiske, traditionelle, kulturelle og sociale faktorer og Café de Colombias anseelse.

Ovenstående omstændigheder gør, at Café de Colombia kendes som en kvalitetskaffe, hvis bønne besidder egenskaber som frisk aroma og et gennemsnitligt fugtindhold på mellem 10 og 12 %. Disse egenskaber er fastlagt i eksportøjemed af Resolución 5 de 2002 del Comité Nacional de vedrørende præsentation af ristet kaffe.

Alt i alt er det colombianske kaffeområde kendetegnet ved at fremstille en kaffebønne med ren smag, middel/høj syrlighed og fylde og en karakteristisk og fuldendt aroma. Disse kaffeegenskaber og -kvaliteter opnås ved dyrkning af sorten Arabica, men kun hvis der udvises særlig omhyggelighed under dyrkningen. Derfor afhænger kvaliteten af colombiansk kaffe også af følgende fælles faktorer: Den våde forarbejdningsmetode, som beskrevet tidligere, selektiv indsamling foretaget først og fremmest ved håndkraft af kaffedyrkere med en lang tradition og erfaring bag sig og ved brug af omhyggelige udvælgelses- og klassifikationsprocesser. Alle Café de Colombias egenskaber skyldes de særlige forhold i Republikken Colombia i form af jordbundens kvalitet, landets klima i de tropiske bjergområder i det colombianske kaffeområde og ensartetheden i sånings- og høstprocesser og -metoder samt de krav, der stilles for afsætning på det internationale marked. Dette produkts omdømme og fremragende kvalitet skyldes sammenlagt alle disse faktorer, der er særlige for det colombianske kaffeområde og Café de Colombia.

Især Café de Colombias anseelse og omdømme bør nævnes. Adskillige forbrugerundersøgelser, der bakkes op af statistikker, beviser den høje anseelse og det særdeles gode omdømme, som Café de Colombia har opnået. Denne anerkendelse tilkommer kaffedyrkernes store arbejdsindsats og deres produkt. Af samme årsag er beviser i form af reklamer for Café de Colombia (der går så langt tilbage som til 1960'erne) vedlagt varespecifikationen. Dette har siden dengang medført et stort antal artikler om Café de Colombia, hvori den betegnes som en kaffe af høj kvalitet og godt omdømme. Til slut har Federación Nacional de Cafeteros de Colombia arbejdet hårdt, både i retslig og administrativ sammenhæng, for at komme de mange forsøg på uretmæssig udnyttelse af Cafe de Colombias omdømme til livs.

4.7.   Kontrolinstans: 

ALMACAFÉ opfylder kravene og de tekniske specifikationer i ISO 65.

4.8.   Mærkning: Etiketten indeholder følgende elementer: Navn: B.G.B. CAFÉ DE COLOMBIA

4.9.   Krav i nationale bestemmelser: Colombiansk lovgivning. Decisión 486 de la Comunidad Andina.

Registreret som oprindelsesbetegnelse i Colombia: Resolución de la Superintendencia de Industria y Comercio no 4819 de 2005 de fecha 4 de marzo de 2005.

----

(1)  Europa-Kommissionen, Generaldirektoratet for Landbrug og Udvikling af Landdistrikter, Kvalitetspolitik for landbrugsprodukter — B-1049 Bruxelles.

----

Den Europæiske Tilsynsførende for Databeskyttelse

----

Udtalelse fra Den Europæiske Tilsynsførende for Databeskyttelse om det ændrede forslag til Rådets forordning om ændring af Rådets forordning (EF) nr. 1030/2002 om ensartet udformning af opholdstilladelser til tredjelandsstatsborgere

(2006/C 320/10)

DEN EUROPÆISKE TILSYNSFØRENDE FOR DATABESKYTTELSE,

som henviser til traktaten om oprettelse af Det Europæiske Fællesskab, særlig artikel 286,

som henviser til Den Europæiske Unions charter om grundlæggende rettigheder, særlig artikel 8,

som henviser til Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger,

som henviser til Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger, særlig artikel 41, og

som henviser til Kommissionens anmodning om udtalelse, jf. artikel 28, stk. 2, i forordning (EF) nr. 45/2001, modtaget den 11. maj 2006,

HAR VEDTAGET FØLGENDE UDTALELSE:

1.   INDLEDNING

Den 13. juni 2002 vedtog Rådet forordning (EF) nr. 1030/2002 om ensartet udformning af opholdstilladelser til tredjelandsstatsborgere for at harmonisere udformningen af opholdstilladelser, som medlemsstaterne udsteder til tredjelandsstatsborgere (1). I forordningens betragtning 6 blev medlemsstaterne og Europa-Kommissionen enige om regelmæssigt og i lyset af den teknologiske udvikling at undersøge, hvilke ændringer der skal foretages for at styrke tilladelsernes sikkerhedselementer. Biometriske elementer blev givet som et illustrativt eksempel.

Den 24. september 2003 fremlagde Europa-Kommissionen et forslag til en rådsforordning om ændring af forordning (EF) nr. 1030/2002 (2). Denne forordning blev foreslået sammen med et andet forslag til en rådsforordning om ændring af forordning (EF) nr. 1683/95 om ensartet udformning af visa. Hovedformålet med de to forslag var at indføre biometriske data (indehaverens ansigtsbillede og to fingeraftryksbilleder) i den nye ensartede udformning af opholdstilladelser og visa. Opholdstilladelsens udformning (selvklæbende mærkat eller selvstændigt kort) blev ikke fastlagt på grund af en del teknologisk usikkerhed. Forslagene blev fremlagt for Europa-Parlamentet efter en konsultationsprocedure.

Den 10. marts 2006 forelagde Europa-Kommissionen et ændret forslag (i det følgende benævnt »forslaget«) til Rådets forordning om ændring af forordning (EF) nr. 1030/2002. I dette ændrede forslag blev det besluttet at indføre et selvstændigt kort på grund af risikoen for interferens med kontaktløse chip. De medlemsstater, der ønsker at indsætte en kontaktchip i opholdstilladelsen med henblik på e-tjenester, tilbydes desuden et defineret område (felt 16 ifølge bilaget til forslaget).

Forslaget vedrørende opholdstilladelse er baseret på artikel 63, stk. 3, litra a), i TEF. Den tilsynsførende understreger, at en opholdstilladelse ikke bør betragtes som et rejsedokument. Det er uheldigt, at der i 2003-forslaget findes forslag vedrørende både visa og opholdstilladelser i samme dokument, da det kan have givet anledning til misforståelser, selv om målet var at finde frem til en sammenhængende tilgang til biometriske identifikatorer i EU. Den tilsynsførende hilser det derfor velkommen, at visum og opholdstilladelse ikke længere er forbundet.

2.   ANALYSE AF FORSLAGET

2.1.   Generelt

Den tilsynsførende udrykker tilfredshed med, at han høres på grundlag af artikel 28, stk. 2, i forordning (EF) nr. 45/2001. Men da artikel 28, stk. 2, indeholder en forpligtelse, bør denne udtalelse nævnes i tekstens præambel.

Forslaget indfører anvendelsen af biometri i opholdstilladelser. Den tilsynsførende anerkender fordelene ved at bruge biometri, men understreger de omfattende følger af at bruge sådanne data og foreslår, at der fastsættes strenge sikkerhedsforanstaltninger for enhver brug af biometriske data.

Den tilsynsførende udtrykker sin tilfredshed med Rådets og den estiske regerings ræsonnement, som navnlig går ud på at behandle deres egne statsborgere og fastboende tredjelandsstatsborgere ens ved at give dem adgang til e-tjenester via id-kort og opholdstilladelser (3). Denne fornuftige erklæring er også en bekræftelse af, at en opholdstilladelse ikke i sig selv bør betragtes som et rejsedokument.

2.2.   Biometriske elementer

Som allerede understreget i en række udtalelser fra den tilsynsførende (4) og Gruppen vedrørende Beskyttelse af Personer i forbindelse med Behandling af Personoplysninger (5) er det nødvendigt, at indførelse og behandling af biometriske data i forbindelse med identitetsrelaterede dokumenter omgives af særlig sammenhængende og strenge sikkerhedsforanstaltninger. Biometriske data er nemlig overordentlig følsomme på grund af en række særlige forhold, og der er risici ved brugen af dem, som der må rådes bod på. I ovennævnte udtalelse om SIS-II-forslaget har den tilsynsførende foreslået en ikke-udtømmende liste med et sæt af fælles forpligtelser eller krav i forbindelse med disse oplysningers specificitet samt en fælles metode og en bedste praksis til gennemførelse deraf.

Da biometriske systemer ikke kan bruges af alle (6) og heller ikke er fuldstændig nøjagtige, bør der iværksættes reserveprocedurer for at respektere værdigheden hos de mennesker, der ikke har læsbare fingeraftryk eller kan være blevet identificeret forkert, så byrden ved systemets mangler ikke overføres til dem.

Den tilsynsførende anbefaler, at der udarbejdes reserveprocedurer, og at de indsættes i forslagets artikel 2, stk. 1. Sådanne procedurer bør hverken mindske opholdstilladelsens sikkerhedsniveau eller stigmatisere de mennesker, som har ulæsbare fingeraftryk.

I forslagets artikel 4a hedder det: »Medlemsstaterne medtager også fingeraftryk i interoperable formater.« Den tilsynsførende anbefaler, at ændre denne bestemmelse, så den bliver mere nøjagtig: »Medlemsstaterne medtager også to fingeraftryk i interoperable formater.« Denne præcisering vil styrke proportionalitetsprincippet, som skal respekteres i alle forslagets faser.

Ifølge tredje betragtning i forslaget bør integreringen af biometriske identifikatorer tage hensyn til de specifikationer, som er fastsat i ICAO-dokument nr. 9303 om maskinlæsbare visa. Som ovenfor anført er en opholdstilladelse ikke noget rejsedokument. I begrundelsen understreges det, at opholdtilladelsen som regel betragtes som et id-kort for tredjelandsstatsborgere. Det er derfor logisk, at de samme høje sikkerhedsnormer, der er fastsat for nationale id-kort, også gælder for opholdstilladelser. Den tilsynsførende anbefaler derfor at lade betragtning 3 udgå og at fastsætte strengere sikkerhedsspecifikationer for de biometriske elementer, der skal lagres i opholdstilladelsen. Henvisningen i bilaget til ICAO-standarder bør også erstattes af strengere sikkerhedsspecifikationer, der svarer til de situationer, hvor opholdstilladelser anvendes.

2.3.   Adgang til og anvendelse af data

Den tilsynsførende vil først udtrykke sin tilfredshed med fremskridtene i dette seneste forslag med hensyn til bedre at respektere princippet om formålsbegrænsning. I henhold til de foreslåede ændringer skal biometriske elementer, der lagres i opholdstilladelser, kun anvendes til at kontrollere »dokumentets ægthed (og) indehaverens identitet ved hjælp af direkte tilgængelige sammenlignelige træk«.

I første betragtning mindes der om Amsterdam-traktatens sigte, som bl.a. er at tillægge Europa-Kommissionen initiativret med henblik på vedtagelse af de relevante foranstaltninger, der er nødvendige for at nå frem til en harmoniseret indvandringspolitik. Det er derfor beklageligt, at Europa-Kommissionen på grund af forfatningsmæssige begrænsninger ikke kan udnytte denne mulighed i forslaget til tydeligt at identificere og definere de myndigheder, som har adgang til dataene på lagringsmediet for opholdstilladelser. Den tilsynsførende anbefaler, at Europa-Kommissionen udvikler en passende procedure for at udvirke en bedre harmonisering af definitionen af og listen over myndigheder med kompetence til at kontrollere opholdstilladelser. Listen over kompetente myndigheder er ikke kun relevant for den medlemsstat, der har udstedt opholdstilladelsen, men også for andre medlemsstater i Schengen-området, hvor det eventuelt er nødvendigt at identificere tredjelandsstatsborgeren.

Denne anbefaling er vigtig, så meget mere som opholdstilladelser muligvis får en ekstra chip til e-tjenester. Dette nye element vil uden tvivl øge antallet af de myndigheder, der kan få adgang til opholdstilladelsen. Efter den tilsynsførendes opfattelse er et sådant resultat yderst uønsket.

2.4.   Udvalgsprocedurer

Forordningens artikel 2 opregner de tilfælde, hvor supplerende tekniske specifikationer for de ensartet udformede opholdstilladelser indføres i overensstemmelse med den udvalgsprocedure, der er nævnt i artikel 7, stk. 2. I indeværende forslag præciseres det yderligere, i hvilke tilfælde sådanne afgørelser bør træffes. Disse afgørelser får en væsentlig indvirkning på den korrekte gennemførelse af princippet om formålsbegrænsning og proportionalitetsprincippet. Den tilsynsførende tilråder, at afgørelser med en væsentlig indvirkning på databeskyttelsen som f.eks. adgang til og indsættelse af data, datakvalitet, overholdelse af tekniske krav til lagringsmediet, sikkerhedsforanstaltninger til beskyttelse af biometriske elementer osv. skal træffes i form af lovgivning i overensstemmelse med den fælles beslutningsprocedure.

Hvad angår alle andre tilfælde med indvirkning på databeskyttelse, bør den tilsynsførende have mulighed for at rådgive om de valg, som udvalget træffer. Den tilsynsførendes rådgivende rolle bør fremgå af forordningens artikel 7.

2.5.   Elektronisk platform

Da en opholdstilladelse ikke er et rejsedokument, er der ingen konsekvent grund til at følge ICAO-standarderne og derfor anvende den kontaktløse chip. Det er ikke dokumenteret, at denne teknologi er mere sikker end en kontaktchip, og den vil kun medføre yderligere risici for brugen af opholdstilladelser.

I henhold til forslaget til den nye artikel 4 kan medlemsstaterne indsætte en ekstra chip på det selvstændige kort til opholdstilladelsen. Denne ekstra chip skulle være en kontaktchip beregnet til e-tjenester. Den tilsynsførende skal i særdeleshed understrege utilstrækkeligheden af et sådant forslag, da det ikke følger de grundlæggende og elementære regler for sikkerhedspolitik, som er nødvendig for følsomme data.

Denne ekstra chip giver opholdstilladelseskortet et bredt spektrum af nye anvendelsesmuligheder og formål. Strukturen for sikkerhedsbeskyttelsesprofilen for den første kontaktløse chip til lagring af biometriske elementer kan kun defineres grundigt og korrekt, hvis risici fremkaldt af andre formål som anvendelse til e-handel og e-forvaltning inddrages. Der er ingen garanti for, at disse anvendelser ikke finder sted under forhold, som er forholdsvis usikre for den kontaktløse chip. Det ville være yderst uheldigt, hvis brugen af den ekstra chip bringer sikkerheden i fare for de følsomme data, der lagres på den primære chip. Den tilsynsførende anbefaler derfor på det stærkeste, at følgende elementer defineres i forslaget:

3.   KONKLUSION

Den tilsynsførende udtrykker sin tilfredshed med dette forslag, som generelt sigter mod en bedre harmonisering af EU's indvandringspolitik, og som mere konkret sigter mod en ensartet udformning af opholdstilladelser.

Den tilsynsførende anerkender, at brugen af biometriske elementer kan forbedre beskyttelsen af opholdstilladelser samt tjene til bekæmpelse af illegal indvandring og illegalt ophold. Indsættelsen af biometriske data bidrager dog kun til disse mål, hvis der indføres strenge sikkerhedsforanstaltninger for deres anvendelse, og hvis der rådes bod på deres mangler med korrekte reserveprocedurer.

Den tilsynsførende anbefaler at udskyde indsættelsen af en ekstra chip til e-tjenester, indtil der er gennemført en fuldstændig konsekvens- og risikovurdering, og resultaterne heraf er analyseret grundigt.

En opholdstilladelse er ikke er et rejsedokument, men da det i Schengen-området vil blive brugt som et id-relateret dokument, understreger den tilsynsførende behovet for at indføre de højeste sikkerhedsstandarder, svarende til de sikkerhedsspecifikationer, som de medlemsstater, der er ved at udvikle et e-id-kort, indfører.

Hvad angår udvikling og gennemførelse af opholdstilladelsen, bør teknologiske valg med en konsekvent indvirkning på databeskyttelse fortrinsvis træffes ved hjælp af lovgivning i overensstemmelse med den fælles beslutningsprocedure. I andre tilfælde med indvirkning på databeskyttelse tillægges EDPS en rådgivende rolle, jf. artikel 7 i forordningen, for så vidt angår de valg, der træffes af det i forslaget omhandlede udvalg.

Udfærdiget i Bruxelles, den 16. oktober 2006

Peter HUSTINX

Den Europæiske Tilsynsførende for Databeskyttelse

----

(1)EFT L 157 af 15.6.2002, s. 1.

(2)  KOM(2003) 558 endelig.

(3)  Dette er beskrevet i begrundelsen.

(4)  Udtalelse fra Den Europæiske Tilsynsførende for Databeskyttelse af 23. marts 2005 om forslaget til Europa-Parlamentets og Rådets forordning om visuminformationssystemet (VIS) og udveksling af oplysninger mellem medlemsstaterne om visa til kortvarigt ophold, EUT C 181 23.7.2005, s. 13.

Udtalelse af 19. oktober 2005 om tre forslag om anden generation af Schengen-informationssystemet (SIS II) (KOM (2005) 230 endelig, KOM (2005) 236 endelig og KOM(2005) 237 endelig), EUT C 91 af 19.4.2006, s. 38.

(5)  Udtalelse nr. 7/2004 om indførelse af biometriske elementer i opholdstilladelser og visa under hensyn til oprettelsen af det europæiske visuminformationssystem (VIS) (Markt/11487/04/EN — WP 96) og arbejdsdokument om biometri (MARKT/10595/03/EN — WP 80).

(6)  Det anslås, at op til 5 % af alle mennesker ikke kan registreres (fordi de enten ikke har læsbare fingeraftryk eller slet ingen fingeraftryk har).

----

III Oplysninger

Kommissionen

----

MEDIA 2007— Udvikling, distribution og markedsføring

Indkaldelse af forslag — EACEA nr. 16/06

Iværksættelse af et program til fremme af udvikling, distribution og markedsføring af europæiske audiovisuelle produktioner

Støtte til udvikling af produktionsprojekter (»Nye Media-talenter«, Individuelle projekter og slate funding)

(2006/C 320/11)

1.   Formål og beskrivelse

Media 2007 Udvikling har til formål at støtte udvikling af produktionsprojekter rettet mod det europæiske og internationale marked inden for følgende kategorier: fiktion, kreative dokumentarfilm, animationsfilm og multimedieprodukter.

2.   Støtteberettigede ansøgere

Støtten er forbeholdt uafhængige selskaber, hvis hovedaktivitet er av- og/eller multimedieproduktion. De selskaber, der ansøger, skal være etableret i et af følgende lande: de EU-medlemsstater, landene i Det Europæiske Økonomiske Samarbejdsområde, som deltager i Media 2007-programmet (Island, Liechtenstein, Norge) og Schweiz, under forudsætning af at der indgås en ny samarbejdsaftale med landet som led i MEDIA-Programmet.

De selskaber, der ansøger, skal derudover dokumentere, at de har den forudgående erfaring inden for av-produktion, der kræves i retningslinjerne.

3.   Budget

Det samlede budget, der er afsat til samfinansiering af projekterne, anslås til 13 mio. EUR. Kommissionens økonomiske støtte kan ikke overstige 50 % af de samlede støtteberettigede udgifter (60 % for de projekter, der er af betydning for styrkelse af den kulturelle mangfoldighed i Europa). Den maksimale støtte er i forbindelse med slate funding på 150 000 EUR. I forbindelse med et individuelt projekt er den på mellem 10 000 og 80 000 EUR afhængigt af projekttypen.

4.   Frist

Ansøgningerne skal indsendes til Forvaltningsorganet for Undervisning, Audiovisuelle Medier og Kultur (EACEA) senest den:

5.   Fuldstændige oplysninger

Retningslinjernes fulde ordlyd samt ansøgningsskemaerne kan findes på følgende websted:

http://ec.europa.eu/comm/avpolicy/media/index_en.html.

Ansøgningerne skal være i overensstemmelse med bestemmelserne i retningslinjerne og forelægges ved hjælp af det særlige ansøgningsskema.

----

----

MEDIA 2007— Udvikling, distribution, markedsføring og uddannelse

Indkaldelse af forslag — EACEA 18/06

Uddannelse

(2006/C 320/12)

1.   Formål og beskrivelse

Denne indkaldelse af forslag er baseret på Europa-Parlamentets og Rådets afgørelse nr. 1718/2006/EF om et enkelt flerårigt program for fællesskabsforanstaltninger på det audiovisuelle område i perioden 2007-2013.

Blandt de aktioner, der skal gennemføres i henhold til afgørelsen, er forbedring af erhvervsuddannelsen for den audiovisuelle sektors branchefolk for at give dem de nødvendige kvalifikationer med henblik på at skabe konkurrencedygtige produkter på det europæiske marked og de øvrige markeder, især på følgende områder:

2.   Støtteberettigede deltagere

Forslag kan indgives af virksomheder, som er etableret i en af EU's medlemsstater, i et af landene i Det Europæiske Økonomiske Samarbejdsområde, som deltager i Media 2007-programmet (Island, Liechtenstein, Norge) og Schweiz, under forudsætning af at der indgås en ny samarbejdsaftale med landet som led i MEDIA-Programmet

Denne meddelelse henvender sig til ansøgere fra en af følgende kategorier, hvis virksomhed bidrager til ovennævnte aktioner:

3.   Budget

Det maksimale budget, som er afsat med henblik på denne forslagsindkaldelse, er på 4 340 000 EUR, forudsat at der disponible midler for regnskabsåret 2007.

Den finansielle støtte fra Kommissionen kan ikke overstige 50 %/60 % af de samlede støtteberettigede omkostninger.

Det finansielle bidrag ydes som tilskud.

Projekternes maksimale varighed er 12 måneder.

4.   Ansøgningsfrist

Ansøgningerne skal indsendes til Forvaltningsorganet for Undervisning, Audiovisuelle Medier og Kultur (EACEA) senest den 9.3.2007

5.   Fuldstændige oplysninger

Den fulde tekst til indkaldelsen af forslag og ansøgningsskemaerne findes på:

http://ec.europa.eu/comm/avpolicy/media/forma_en.html

Ansøgningerne skal opfylde samtlige krav, der stilles i den fulde tekst, og skal indsendes på det dertil beregnede ansøgningsskema.

----

----

MEDDELELSE TIL LÆSERNE

Den 1. januar 2007 vil Den Europæiske Unions Tidende få en ny struktur med henblik på at gøre klassificeringen af de offentliggjorte dokumenter tydeligere, samtidig med at den nødvendige kontinuitet bevares.

Den nye struktur — med eksempler, der viser dens anvendelse i klassificeringen af dokumenterne — kan ses på webstedet EUR-Lex på følgende adresse:

http://eur-lex.europa.eu/da/index.htm

----